Temeljem članka 32. Statuta Općine Kaštelir-Labinci-Castelliere-S. Domenica (Službene novine Općine Kaštelir-Labinci 02/09, 02/13, 01/21 i 03/22), na sjednici Općinskog vijeća Općine Kaštelir-Labinci-Castelliere-S.Domenica održanoj dana 23. rujna 2025. godine, donosi slijedeću

# O D L U K U

**o sufinanciranju troškova za nabavu dopunskih i pomoćnih nastavnih sredstava i ostalog školskog pribora za školsku 2025. /2026. godinu**

Članak 1.

Ovom Odlukom utvrđuju se uvjeti, postupak i način ostvarivanja prava na sufinanciranje troškova za nabavu dopunskih i pomoćnih nastavnih sredstava i ostalog školskog pribora za osnovnu školu za učenike sa prebivalištem na području Općine Kaštelir-Labinci-Castelliere-S. Domenica.

Članak 2.

Pod dopunskim i pomoćnim nastavnim sredstvima podrazumjevaju se radne bilježnice, zbirke zadataka, kutije za tehnički, likovna mapa, atlasi, i udžbenici izbornih predmeta, a pod ostalim školskim priborom podrazumijevaju se bilježnice za pisanje, školske torbe, pernice, pribor za pisanje, likovni pribor, geometrijski pribor, kalkulatori, omoti, oprema za tjelesni odgoj i obuća.

Članak 3.

Uvjeti za ostvarenje prava na sufinanciranje troškova za nabavu dopunskih i pomoćnih nastavnih sredstava i ostalog školskog pribora su:

* prebivalište na području Općine Kaštelir-Labinci – Castelliere – S. Domenica
* pohađanje osnovne škole
* da na dan podnošenja pisanog zahtjeva ili zamolbe roditelji ili staratelji učenika nemaju dugovanja po bilo kojoj osnovi prema Općini Kaštelir-Labinci – Castelliere – S.Domenica
* da ne ostvaruju pravo financiranja ili sufinanciranja s neke druge osnove propisane zakonskim odredbama

Članak 4.

Učenici koji ispunjavaju uvjete iz Članka 3. ove Odluke ostvaruju pravo na sufinanciranje troškova nabave dopunskih i pomoćnih nastavnih sredstava i ostalog školskog pribora u iznosu maksimalno:

* 50,00 eura za učenike razredne nastave (1.-4. razred),
* 70,00 eura za učenike predmetne nastave (5.-8. razred).

Članak 5.

Pravo na sufinanciranje troškova ostvaruje se podnošenjem pisane zamolbe Općini Kaštelir- Labinci – Castelliere – S.Domenica, uz prilaganje slijedeće dokumentacije:

* Preslik osobne iskaznice i OIB roditelja koji podnosi zamolbu i na čiji račun će se izvršiti uplata,
* Preslik IBAN računa roditelja na koji će se izvršiti isplata financijskih sredstava,
* GDPR obrazac.

Od podnositelja zamolbe može se zatražiti i dodatna dokumentacija kojom se dokazuju uvjeti i pravo sufinanciranja iz ove Odluke.

Članak 6.

Pravo na sufinanciranje troškova ostvaruje se donošenjem rješenja o isplati novčane pomoći od maksimalno propisanog iznosa iz članak 4. ove Odluke.

Članak 7.

Sredstva su osigurana u Proračunu Općine Kaštelir-Labinci – Castelliere – S. Domenica na poziciji 135. „Sufinanciranje troškova školovanja“.

Članak 8.

Za provođenje ove Odluke zadužuje se Jedinstveni upravni odjel Općine Kaštelir-Labinci – Castelliere – S. Domenica.

Članak 9.

Danom stupanja na snagu ove Odluke prestaje važiti Odluka o sufinanciranju troškova za nabavu dopunskih i pomoćnih nastavnih sredstava i ostalog školskog pribora za školsku 2025./2026. godinu.

Članak 10.

Ova Odluka stupa na snagu osmi dan od dana objave u „Službenim novinama Općine Kaštelir-Labinci – Castelliere-S. Domenica“.

KLASA:602-04/25-01/01

URBROJ:2163-21-01-25-3

Kaštelir-Castelliere. 23. rujan 2025.

OPĆINSKO VIJEĆE OPĆINE KAŠTELIR-LABINCI-CASTELLIERE-S.DOMENICA

PREDSJEDNIK OPĆINSKOG VIJEĆA

Ivan Legović v.r.